ΑΝΟΔΟΣ ΠΑΓΚΟΣΜΙΑΣ ΘΕΡΜΟΚΡΑΣΙΑΣ +1,8 °C
ΕΙΔΗ ΠΟΥ ΧΑΘΗΚΑΝ ΑΥΤΟΝ ΤΟΝ ΑΙΩΝΑ +411.227
ΠΡΟΒΟΛΗ ΣΤΟ ΜΕΛΛΟΝ
Πες μου για το τέλος.
Το τέλος;
Πού τελειώνει ένας κύκλος;
Είναι πάντα εδώ το τέλος κι εδώ η αρχή.
Ζούμε και πεθαίνουμε αναπνέοντας για όσο μας το επιτρέπει ο κόσμος.
Οι μέρες μάς παραμερίζουν
και μας προσπερνούν.
Το τώρα γίνεται επόμενο μέχρι να χαθούμε.
Κι επιστρέφονται όσα έχουν ληφθεί.
Αυτό ήθελες να μάθεις;
Θέλω να μάθω τα πάντα.
Τιγράκι.
Κοιμήθηκες βλέποντας τηλεόραση.
Μου διάβαζε η γιαγιά ένα παραμύθι. Αυτό με τους ιπτάμενους ελέφαντες.
Αλλά δεν πετάνε στ' αλήθεια.
Μπορούν;
Όχι, καλέ μου. Έχουν προβοσκίδες, όχι φτερά.
Το ξέρεις. Σου έδειξα φωτογραφίες.
Έλα, φιλαράκο. Πάμε.
Ελπίζω να μην έχει πάλι πορτοκαλί μέρα.
17 Αυγούστου 2046.
Πορτοκαλί προειδοποίηση για το Κάλι της Κολομβίας ως τη δύση.
Περιορίστε τις εξόδους σας.
ΚΟΛΟΜΒΙΑ
Ούτε μία μεγάπτερη φέτος εδώ.
Σαν να περπατάω σε ένα άδειο σπίτι φωνάζοντας αν είναι κανείς μέσα.
Αν είναι εκεί, μάλλον δεν θέλουν να επικοινωνήσουν.
Μου θυμίζουν εσένα, τώρα που το σκέφτομαι.
Είδα ότι εξόκειλαν κι άλλες.
Τρεις στο Φέργουελ Σπιτ. Έχεις κάποια σκέψη για την αιτία;
Γιατί ένα υγιές,
υπέροχο ζώο να επιλέξει να τελειώσει τη ζωή του επειδή ο κόσμος είναι χάλια;
- Δεν ξέρω. Εσύ πες μου. - Εντάξει, Μάρκο.
- Ίσως δεν έπρεπε να σε καλέσω. - Εργάζεσαι για τον ανταγωνισμό, Μπεκ.
Αυτό που ζητάς είναι βιομηχανική κατασκοπεία,
όχι επαγγελματική χάρη.
Η TomorrowZoo βλέπει παντού χάκερς
και πρώην εραστές από τον ανταγωνισμό που θέλουν πληροφορίες.
Σίγουρα υπέγραψες τις ίδιες συμφωνίες εχεμύθειας μ' εμένα.
Ο κόσμος ξεμένει από ζώα κι από χρόνο. Έλλειψη ίσον αξία.
Ένας λόγος παραπάνω να μοιραστούμε πληροφορίες.
Αν είχα βρει κάποια, θα σ' το είχα πει.
Σίγουρα θα έκανες το ίδιο.
Θα το έκανες;
Είχα μία.
Την περασμένη εβδομάδα. Και μετά σιώπησε.
Τίποτα για μέρες. Τώρα την έχω χάσει.
Ο ωκεανός είναι πάνω από τους 32 °C. Το κριλ έχει σχεδόν εξαφανιστεί.
Η τροφική αλυσίδα καταρρέει.
Αν δεν γυρίσει, θα μας κλείσουν.
Εύχομαι ό,τι καλύτερο, Μπεκ. Ελπίζω να γυρίσει.
Είναι καλό να ξέρουμε ότι απέμεινε τουλάχιστον μία.
Να τα λέμε.
Η ζέστη, η ποιότητα του αέρα και το συναισθηματικό στρες
προκαλούν καρδιακές κρίσεις σχετικές με τη θερινή καρδιά.
Το ξέρω.
Τέσσερις θάνατοι έχουν συνδεθεί με τη θερμική καρδιομυοπάθεια,
γνωστή και ως "θερινή καρδιά", στη διάρκεια του καύσωνα...
Συσκευή υγείας κατοικίδιου σβήνει.
Θέλω να μείνεις ασφαλής εκεί έξω, ξέρεις τι να κάνεις.
- Μαμά... - Κρατάς μπλε την καρφίτσα...
- Ξέρω. Από μένα εξαρτάται. - Κι αν γίνει κίτρινη;
- Πρέπει να ηρεμήσω. - Και κόκκινη;
- Να σκεφτώ χαρούμενα πράγματα. - Σωστά.
Εντάξει.
Ρεμπέκα Σίρερ, αρχειονόμος.
Εργοδότης, Menagerie2100. Καλώς ήλθατε. Επιλέξτε προορισμό.
Πεδίο έρευνας, Μπαΐα Μάλαγκα.
Αναπαραγωγή τελευταίας επαφής, αρχείο 005.
Είμαι μητέρα. Εσύ;
Τέσσερις φορές.
Τελευταία φορά πότε;
Πέντε γύρους πριν το τώρα, ήρθε σε αυτόν τον κόσμο.
Άδειος από λογική, αλλά γεμάτος θέληση.
Πήρε τη θέση του πάνω στο δέρμα μου.
Για εκείνον ήμουν μόνο τροφή, με κάθε τρόπο.
Για μένα, ήταν ο σκοπός μου.
Πώς ήξερες τι να κάνεις;
Μου έδειξε η μητέρα μου.
Μου έμαθε τον τρόπο και το πρόβλημα.
- Καλημέρα, Έζρα. - Καλημέρα.
Πώς είσαι σήμερα;
Ξέρεις τι είδους μέρα είναι σήμερα;
Ναι, πορτοκαλί.
Άρα, μόνο 15 λεπτά έξω.
Με τη φωτιά να καίει, η ποιότητα του αέρα δεν είναι καλή.
Η καρδιά σου χρειάζεται πολύ οξυγόνο.
Ας κρατήσουμε την καρφίτσα μπλε.
Πού είναι το παιδί σου;
Απομακρύνθηκε πέρα από τον ήχο της φωνής μου.
Και μετά ακόμα μακρύτερα.
Τον κάλεσα από μακριά να επιστρέψει.
Έχασε τον δρόμο του και πέθανε.
- Δεν την είδες. - Την είδα.
Αποκλείεται!
Έχουν εξαφανιστεί εδώ και χιλιάδες χρόνια. Όπως οι δεινόσαυροι.
- Σου γνώρισε κανέναν δεινόσαυρο; - Αυτή είναι πραγματική.
Την είδε η μαμά μου. Είναι η δουλειά της. Μελετά τα τελευταία.
Θες να κλάσω μια τίγρη;
- Τι έχεις πάθει; - Πρόσεχε, Έζρα.
Ναι, ψεύτη. Κόκκινο σημαίνει νεκρός.
Η μαμά μου ήξερε αυτήν την τίγρη! Αλήθεια!
Ρεμπέκα! Καλημέρα.
Δεν ήξερα ότι γύρισες.
Η εταιρεία ανησυχεί.
Ξοδεύουμε πολύ χρόνο και χρήμα εδώ.
Έχεις καμία ιδέα πώς πάμε;
Ναι, ξέρεις, πήγαινε θαυμάσια. Ανταποκρινόταν πολύ.
Αλλά, ξέρεις,
χάσαμε εντελώς την επαφή εδώ και λίγες μέρες.
Αναρωτιέμαι αν εμπλέκεται ο ανταγωνισμός όπως στο Βιρούνγκα.
Πες μου αν χρειάζεται να αναλάβουν οι δικηγόροι.
Αν η TomorrowZoo παρεμβαίνει στη δουλειά σου...
Είναι ο ήχος του περιβάλλοντος, οι εξορύξεις. Υπάρχει θόρυβος εκεί κάτω.
Θα αλλάξω συχνότητες σήμερα. Ίσως βοηθήσει.
Πρέπει οπωσδήποτε να βιαστούμε. Δεν έχουμε άλλο χρόνο.
Αν εμφανιστεί, θα της το πω.
Αναπαραγωγή τελευταίας επαφής. 12 Αυγούστου. Πρωί.
Δυσκολεύομαι να ακολουθήσω το μονοπάτι που χάραξε η μητέρα μου.
- Νιώθεις το ίδιο κι εσύ; - Διακοπή.
Πού είσαι;
Άνοιξε μικρόφωνο ομιλίας. Έναρξη αναπαραγωγής.
Ώρα και ημερομηνία εκπομπής.
Επίλεξε Μάλερ, 10η Συμφωνία, το αντάτζιο.
Με ρώτησες την άλλη φορά για τη μητέρα μου.
Την έλεγαν Ιβ.
Ακούω τη φωνή της όταν σου μιλάω.
Έτσι ακούγεσαι σ' εμένα.
Μια ηλικιωμένη γυναίκα που της άρεσε να κάθεται σε μια βάρκα
σε μια λίμνη στο Μπέρκσιρ και να πίνει μπέρμπον το ηλιοβασίλεμα.
Λες και καταλαβαίνεις τι σημαίνουν όλα αυτά.
Μου έλεγε πως κάθε φορά που θα νιώθω λύπη ή μοναξιά,
να φαντάζομαι τον Γκούσταβ Μάλερ να επικοινωνεί
μαζί μου από μια άλλη εποχή.
Η καρδιά του Μάλερ σπάραζε όταν τη συνέθεσε.
Είχε πεθάνει η κόρη του την προηγούμενη χρονιά από οστρακιά.
Έτσι τον έκανε να ακούγεται η ζωή.
Ο Μάλερ πέθανε πριν την ακούσει να παίζεται.
Δεν την είχε καν ολοκληρώσει.
Η μητέρα μου μου έλεγε να την ολοκληρώσω στο μυαλό μου.
Θέλω πραγματικά να γυρίσεις.
Γαμώτο.
Το καλοκαίρι του '37 είχαμε πολλές πυρκαγιές.
Κάτι σαν 30 μέρες καύσωνα στο δεύτερό μου τρίμηνο.
Προσπάθησα να αποφύγω τη ζέστη. Το ρεύμα κοβόταν συνεχώς, άρα...
Ξέρει πόσο σοβαρά είναι;
Του το έχεις πει;
Αν ξέρει ότι μπορεί να πεθάνει από μια λιακάδα;
Όχι, δεν έχω βρει τις λέξεις να του το πω.
Ξέρει ότι έχει θερινή καρδιά.
Ξέρει τι σημαίνει καύσωνας και πώς να τον αποφεύγει.
Τον αποκαλεί "μέρα με άδεια καρδιά" αντί για καύσωνα.
Άρα, ναι, καταλαβαίνει ότι πρέπει να προσέχει.
- Αυτό συνέβη; Πέρασε πολύ χρόνο έξω; - Όχι, δεν ήταν έξω.
Φαίνεται ότι κάποια μεγαλύτερα αγόρια τον πείραζαν για κάτι και εκείνος θύμωσε.
Έτσι προκλήθηκε η κρίση.
Ήταν μαζί του ένα κορίτσι όταν έφτασα.
Έχει κι εκείνη θερινή καρδιά.
Όπου κι αν μας οδηγήσει το μέλλον, ξέρουμε ότι θα πάμε μαζί.
Γι' αυτό η Alpha Integrated Therapeutics σας προσφέρει τα πρώτα βρώσιμα φάρμακα...
Είχε ο μπαμπάς θερινή καρδιά και μου τη μετέδωσε;
Όχι, γλυκέ μου.
Ο μπαμπάς σου γεννήθηκε το 1999, κανείς δεν είχε θερινή καρδιά τότε.
Σου έδωσε μια υπέροχη, μεγάλη καρδιά.
Γι' αυτήν την καρδιά βρισκόταν στη Μανίλα όταν ήρθε η καταιγίδα.
Ο κόσμος σε αρρώστησε επειδή τον αρρωστήσαμε εμείς.
Αλλά τώρα θα σε κάνουμε καλύτερα.
Ένα κορίτσι στο σχολείο είπε
πως όσοι έχουν θερινή καρδιά ζουν μόνο μέχρι τα 30.
Άρα, αφού του χρόνου κλείνω τα δέκα,
αυτό σημαίνει ότι θα έχω άλλες δύο ζωές των δέκα ετών.
Εγώ δεν το πιστεύω αυτό.
Πιστεύω πως θα έχεις πολλές ακόμα ζωές των δέκα ετών.
Ίσως είσαι σαν γάτα και έχεις εννέα ζωές.
- Δηλαδή 90. - Σωστά.
Και σίγουρα μέχρι να γίνεις 30,
κάποιος θα έχει εφεύρει μια ολοκαίνουργια καρδιά για σένα.
Καλώς ήρθατε στο WinterChill,
την καλύτερη εμβυθιστική θεραπεία για παθήσεις από τη ζέστη.
ΦΤΙΑΞΕ ΕΝΑΝ ΧΙΟΝΑΝΘΡΩΠΟ
Έλα, διαιτητή. Γιατί να μην παίξω;
Συγγνώμη, φιλαράκο.
Φαίνεται ότι έπαθες μια κρίση στο σχολείο.
Μα θέλω να παίξω. Το WinterChill είναι χάλια.
Όσα μας προστατεύουν δεν είναι πάντα τα πιο διασκεδαστικά.
Αλλά ήρθε η φίλη σου η Λόλα.
ΠΑΤΑ ΓΙΑ ΝΑ ΒΡΕΙΣ ΦΙΛΟΥΣ
Θες βοήθεια, Έζρα; Βρήκα κουμπιά για τα μάτια του.
Η μαμά μου λέει ότι θα φτιάξουν καινούργιες καρδιές και για τους δυο μας.
Και ότι θα ζήσω μέχρι τα 90.
Ασφαλής σύνδεση με Menagerie2100.
Ρεμπέκα Σίρερ, αρχειονόμος για HW1998F.
Όσα ακολουθούν μέσω του περιβάλλοντος επικοινωνίας
αποτελούν ιδιοκτησία της Menagerie2100.
18 Αυγούστου 2046. Τρία, δύο, ένα.
Αν με ακούς, απάντησε.
Έλα τώρα.
Αν με ακούς ακόμα, απάντησε.
Άκουσα έναν άλλο χθες βράδυ.
Πού είναι;
Αν υπάρχει κάποιο αρσενικό, θα σε βοηθήσω να το βρεις.
Θέλω να ξαναγίνω μητέρα.
Σ' αυτό το μέρος, σ' αυτό το παρόν.
Υπάρχει επαρκής τροφή;
Αν είναι αυτός εδώ, τότε πρέπει να υπάρχει αρκετή.
Πρέπει να υπάρχει...
Προσθήκη ήχου στο περιβάλλον λεξιλογίου.
Γιατί κάνεις τους ήχους μου; Μετά από τόσο καιρό.
Παρακολουθώ το είδος σου όλη μου τη ζωή.
Ήμουν περίεργη για σένα.
Ξέρεις τι είναι η περιέργεια;
Σε έχω δει εκεί όπου ξεκινά ο ουρανός;
- Έχεις κάνει κάποιους από μας να πέσουν; - Όχι.
Όχι, δεν θα σας έβλαπτα ποτέ.
Θέλω να μάθω από σας.
Μας παρακολουθείς. Ξέρεις πώς είμαστε.
Μπορείς να μου πεις τι ψάχνεις;
Εμείς, μεταξύ μας, μοιραζόμαστε τον κόσμο.
Όλα όσα υπάρχουν.
Όταν αυτά λιγοστεύουν, λιγοστεύουμε κι εμείς.
Ισχύει το ίδιο και για σας;
Τα μικρά μας δεν ζουν και πεθαίνουν αναπνέοντας.
Μας αφήνουν και φεύγουν μακριά.
Τα βλέπουμε να χάνονται.
Έτσι έφυγαν όλα τα δικά μου.
Θα ψάξω να σου βρω φαγητό.
Πρέπει να τον βρω. Ξέρει...
Προσθήκη στο περιβάλλον λεξιλογίου.
Αν δεν βρει κάτι να φάει, θα τη χάσουμε πάλι. Και το αρσενικό.
Αν της προσφέρουμε φαγητό για να συνεχίσει;
Οι ενήλικες μεγάπτερες χρειάζονται 1.300 κιλά τροφής ημερησίως.
- Κυρίως κριλ, αλλά... - Δεν το ήξερα.
Ναι, κι αυτό έχει συνέπειες που πρέπει να συζητήσουμε εσωτερικά.
Τουλάχιστον θέλει να ζευγαρώσει. Αυτό εντάσσεται στον μεταναστευτικό κύκλο.
Θα μελετήσουμε τη συμπεριφορά τους αν το αρσενικό είναι...
αρκετά δυνατό.
Θα είναι το πρωτότυπο για κάθε μεγάπτερη που θα αναπτύξουμε.
- Έκανες καλή δουλειά σήμερα. - Ευχαριστώ.
Φαγητό;
- Αυτό είναι δύσκολο. - Ναι;
Δεν θα φανεί ωραίο να πάρουμε πρωτεΐνη καλής ποιότητας
και να τη δώσουμε σε ζώα.
Έχουν ξηρασία στην Ασία. Ο κόσμος πεθαίνει
κι εμείς θα ταΐσουμε μια φάλαινα πρωτεΐνη για ανθρώπους
για να μας μιλήσει για φαΐ και γαμήσι.
- Επικοινωνιακή καταστροφή. - Εντάξει. Έχεις δίκιο.
Η θερμοκρασία ανεβαίνει. Η οξίνιση ανεβαίνει.
Ο κόλπος θα γίνει νεκρή ζώνη.
Μάλλον είναι η τελευταία σεζόν εδώ.
Πρέπει να το προχωρήσουμε.
Να ολοκληρώσουμε γρήγορα πριν μαθευτεί.
Σύμφωνοι.
Η αποκλειστικότητα σε μια μεγάπτερη θα πετάξει έξω την TomorrowZoo.
Δώσε μου δύο ακόμα νύχτες.
"'Είμαστε τριαντάφυλλα', είπαν τα τριαντάφυλλα.
Κι εκείνος γέμισε θλίψη επειδή το λουλούδι του του είπε
ότι ήταν η μοναδική στο είδος της σε όλον τον γαλαξία.
Και εδώ υπήρχαν 5.000 απ' αυτά,
όλα ίδια, σε έναν μόνο κήπο.
'Θα εκνευριζόταν πολύ' είπε από μέσα του 'αν εκείνη το έβλεπε αυτό'.
Εκείνη έβηχε φριχτά
και προσποιούταν ότι πεθαίνει για να μη γελούν μαζί της.
Και αν εγώ...
Και εγώ έπρεπε να προσποιηθώ ότι την έφερνα πίσω στη ζωή.
Γιατί αν δεν το έκανα,
και για να παραδεχτώ το λάθος μου,
εκείνη θα αφηνόταν να πεθάνει".
- Θες να διαβάσω εγώ για λίγο, μαμά; - Όχι.
Εσύ θα είσαι εδώ.
Εγώ δεν θα είμαι. Άρα, είναι η ώρα της γιαγιάς.
"Έτσι, εκείνος συνέχισε να συλλογίζεται.
- ́Νόμιζα πως ήμουν πλούσιος με ένα άνθος... - Σ' αρέσει αυτό;
που θα ήταν μοναδικό στον κόσμο'".
Η φάλαινα που μιλάς ακούγεται όπως ο ουρακοτάγκος;
Όχι, έκανα τον ουρακοτάγκο να μιλάει όπως ο πατέρας σου
επειδή μου λείπει.
Και πώς μιλάει η φάλαινα;
Σαν τη γιαγιά Ιβ.
- Όχι, εννοώ στην πραγματικότητα. - Θες να την ακούσεις;
Αναπαραγωγή HW1998. Βασικό λεξιλόγιο.
Τι λέει;
Λέει "Ποιος είναι αυτός ο μικρός άνθρωπος, ο Έζρα,
που αγαπώ τόσο πολύ;"
Όταν θα έχω φύγει, θα κάνεις ένα ζώο να ακούγεται σαν εμένα;
Όχι, μωρό μου. Επειδή εσύ δεν θα εξαφανιστείς.
"'Και απέμεινα μόνο με ένα συνηθισμένο μικρό τριαντάφυλλο'".
Θες να το δεις, Έζρα; Θες να δεις τριαντάφυλλα;
'"Ένα συνηθισμένο τριαντάφυλλο', είπε".
Είμαι ο Νικ Μπίλτον, και πολλοί έχετε ακούσει
ότι θέλω να συνεργαστώ
με την πιο προηγμένη εταιρεία πνευματικής ιδιοκτησίας DNA στον κόσμο,
τη Menagerie2100.
Θα ρωτήσετε γιατί μια εταιρεία
σαν εμάς ενδιαφέρεται γι' αυτόν τον χώρο, αλλά η απάντηση είναι εύκολη.
Η Alpha ενδιαφέρεται μόνο για ένα πράγμα.
Να αναγνωρίσει ποιο κομμάτι του παρόντος ανήκει στο μέλλον.
Ένα καλύτερο μέλλον.
Ένα μέλλον με γενετικά αποθηκευμένους ελέφαντες, ουρακοτάγκους και,
απ' ό,τι ακούω, ίσως ακόμα και μεγάπτερες φάλαινες.
Το πακέτο προνομίων της Alpha είναι μοναδικό.
Έχω πολλά να μάθω από εσάς.
Και ελπίζω πως, με τη συγκατάθεση των μετόχων,
θα κάνουμε μαζί αυτό το ταξίδι.
Έλα.
Αναπαραγωγή αρχείου 008.
- Πού άκουσες το τελευταίο αρσενικό; - Δεν ήταν μακριά από εδώ.
Συναντηθήκαμε στον βυθό του ουρανού.
Ήταν διαφορετικός από αυτόν εδώ.
Τι του συνέβη;
Ήταν μέρα.
Ο ουρανός ήταν κοντά.
Αυτά που ήταν το φαγητό μας είχαν φύγει.
Έτσι, ψάξαμε σε άλλα μέρη.
Δεν είδε τι τον χτύπησε από πάνω.
Του άνοιξε τρύπες
και εκείνος πέθανε.
Πήγε μέχρι κάτω.
Είναι ακόμα εκεί.
Τον βλέπω καθώς αλλάζει.
Πού είναι το καινούργιο αρσενικό;
Δεν μπορώ να το βρω.
Θα είσαι η Ρεμπέκα. Είμαι από την εταιρεία. Χέντρικς.
Νότιο Ημισφαίριο, Διεύθυνση Προγράμματος Πόρων.
Αναπαραγωγή, στοπ.
Η Κριστίνα δεν μου είπε ότι κάποιος δουλεύει
- στο θέμα. - Όχι, έρχομαι τις νύχτες
για να επισπεύσω τα πράγματα.
Δεν έχουμε χρόνο. Υπάρχει πιθανότητα να είναι η τελευταία μεγάπτερη εκεί έξω.
Οι τελευταίες δύο.
Η HW1998 και το αρσενικό με το οποίο επικοινωνεί.
Έχεις αντίγραφο της καταγραφής; Για κάποιο λόγο, είναι κλειδωμένη.
Λέω να εστιάσουμε στο θηλυκό προς το παρόν.
Άκουσα μερικές από τις ηχογραφήσεις σου.
Τα μικρά μας δεν ζουν και πεθαίνουν αναπνέοντας.
Πες μου για τη φωνή που χρησιμοποιείς.
- Ποια φωνή; - Για τη φάλαινα.
Χρησιμοποιείς ανθρώπινη φωνή, ενάντια στους κανόνες της Menagerie.
Δηλαδή, αυτό οδηγεί ακριβώς στο είδος
της συναισθηματικής σύνδεσης που δεν θέλουμε.
Θα με καταδώσεις;
Όχι.
Όχι. Κάνε ό,τι σε εξυπηρετεί. Ποιος είμαι εγώ να κρίνω;
Κάποιος δούλευε με νυχτερίδες με τη φωνή της Μέριλιν Μονρόε.
Ξανακοίταξα τον φάκελό σου. Έβαλες ανθρώπινη φωνή και στους ελέφαντες.
Με βοηθάει να συνδέομαι, να κάνω καλύτερες ερωτήσεις.
Η ανθρώπινη φωνή που έχεις εδώ,
της Ιβ Σίρερ,
είναι η μητέρα σου, υποθέτω.
Και ο ουρακοτάγκος στη Σουμάτρα, ένας κύριος ονόματι Ομάρ Χαντάντ.
- Ο εκλιπών σύζυγός μου. - Σωστά.
Είπαμε, κάνε ό,τι σε εξυπηρετεί.
Υπέβαλα αίτημα για καταδυτική ομάδα,
να δει από κοντά το αρσενικό, ίσως να πάρει και δείγμα DNA.
Το είδες; Με τι μοιάζει;
Ναι, δεν θα μπορέσεις να δουλέψεις με το αρσενικό σήμερα
και, δυστυχώς, οι δύτες δεν θα μπορέσουν να το βρουν.
Αυτό που ακούς...
ηχογραφήθηκε στο Γκλάσιερ Μπέι πριν επτά χρόνια.
- Ήταν ένα αρσενικό. Είναι νεκρό. - Νεκρό;
Μάλλον σύγκρουση με πλοίο.
Παίζεις κάλεσμα ζευγαρώματος από νεκρή φάλαινα;
Τι διάολο έχεις πάθει;
Εγώ;
Διάβασες τη δήλωση αποστολής μας; Δεν σώζουμε άτομα εδώ.
Θέλουμε να καταγράψουμε γενικά όλο το είδος.
Εκείνη είναι εκεί έξω και τον ψάχνει.
Συμπεριφορά ζευγαρώματος, αυτό θέλουμε να κάνει.
Δεν καταλαβαίνω γιατί σου είναι δύσκολο να το αντιληφθείς.
Δηλαδή, νομίζεις ότι δεν τις δωροδοκήσαμε με τροφή για να πάρουμε ό,τι θέλαμε;
Μάλλον δεν ήξερες ότι το ίδιο έγινε με τους ελέφαντες που μελετούσες.
Εγώ...
Ίσως νόμιζες ότι απλώς έψαχνε έναν άνθρωπο
να ενημερωθεί για τα τρέχοντα θέματα.
- Δηλαδή... - Δεν θα συμμετάσχω σ' αυτό.
Αλήθεια; Συμμετέχεις ήδη.
Σίρερ!
Τι νόμιζες ότι κάνουμε εδώ;
- Πρόκειται για πολύ εξελιγμένα πλάσματα! - Ναι, όπως είμαστε κι εμείς.
Και αν δεν αρμέξουμε τον εγκέφαλό της
προτού καταλάβει ότι είναι η τελευταία φάλαινα στη Γη,
δεν θα έχουμε δουλειά να κάνουμε, σωστά;
Δεν θα έχεις τι να πουλήσεις.
Είσαι έτοιμη;
- Απολύτως. - Εντάξει.
- Τέλεια. - Και θα ήταν καλή ιδέα να...
- Θέλω να σου μιλήσω. - Ρεμπέκα.
- Είμαι απασχολημένη. - Είναι σημαντικό.
Μπορώ να επιστρέψω.
Είπες ψέματα σ' εμένα,
είπες ψέματα και σ' εκείνη.
Έτσι κι αλλιώς, είναι υπό εξαφάνιση.
Θα μπορέσουμε να την επαναφέρουμε όταν φτιάξουν τα πράγματα.
Πρώτα τις κάνουμε κεριά και κορσέδες,
μετά τις χτυπάμε με πλοία και γεμίζουμε τα στομάχια τους πλαστικές σακούλες.
Αλλά ακόμα κι έτσι, κάποιες επιβιώνουν.
Ώσπου το διοξείδιο του άνθρακα κάνει όξινο τον ωκεανό
και η τροφή της δεν σχηματίζει καν σκελετό.
Και τώρα...
τώρα που απέμεινε μόνο μία,
πρέπει να της πεις ψέματα.
Αν της τα είχες πει όλα αυτά από την αρχή,
πόσο πρόθυμη θα ήταν να σου πει την ιστορία της ζωής της;
Αν της είχες πει ότι οι ηχογραφήσεις σου
θα αντικαταστήσουν την πληροφορία που περνάει προς τα νεαρά ζώα στη φύση,
αφού δεν θα υπάρχει φύση;
Θα ήταν αρκετά ειλικρινές για σένα;
Ο Μπίλτον πληρώνει επειδή έχουμε την τελευταία συνέντευξη
της μεγάπτερης φάλαινας.
Είναι επιτυχία.
Αν ο κόσμος ήξερε τι κάναμε, αν το μάθαινε ο Τύπος...
Πώς θα το μάθαιναν;
Ο Χέντρικς μπορεί να ολοκληρώσει εδώ.
Θέλουμε να πας στην Αλάσκα.
- Υπάρχει ένα είδος λύκου... - Τι να ολοκληρώσει;
- του αρχιπελάγους Αλεξάνδρου... - Τι θα της πει;
Θα την πείσει να εξοκείλει ώστε η TomorrowZoo να μην έχει φάλαινα;
Αυτό θέλει θα κάνει;
Με συγχωρείς, έχω μια συνάντηση.
Αναπαραγωγή. Μετάδοση τραγουδιού αρσενικού.
Συνεχώς επαναλαμβανόμενο.
"Ας λάμψει το φως του απογεύματος μέσα απ' τις χαραμάδες του αχυρώνα,
να σκαρφαλώνει στις θημωνιές καθώς κατεβαίνει ο ήλιος.
Ας έρθει το βράδυ.
Ας αρχίσουν τα τριζόνια το τραγούδι
ενώ μια γυναίκα παίρνει τις βελόνες και το νήμα.
Ας έρθει το βράδυ.
Ας μαζευτεί η πάχνη στην παρατημένη τσάπα στο ψηλό χορτάρι.
Ας εμφανιστούν τ' αστέρια.
Ας αποκαλύψει το φεγγάρι το ασημένιο του κέρας".
- Μαμά. - "Ας..."
Άσε με να τελ...
Άσε με να τελειώσω. Απομνημόνευσα όλο το καταραμένο ποίημα.
Άσε με...
Θέλω να το πω όλο πριν το ξεχάσω, επειδή η μνήμη μου...
- "Άσε την αλ... Άσε την αλεπού..." - Σταμάτα.
"Ας έρθει αν θέλει. Δεν χρειάζεται να φοβάσαι".
Σου έχω θυμώσει πολύ, μαμά.
- Το ξέρω. - Θύμωσα πάρα πολύ.
Αλλά αν είχα κάνει κάτι διαφορετικά, θα είχα θυμώσει εγώ με τον εαυτό μου...
και δεν θέλω να πεθάνω στη μέση ενός καβγά μ' εμένα.
Μου είπες ότι ο δρ Κάραγκερ σου είπε ότι πας καλύτερα.
Ήθελα να έρθω σπίτι. Μου είπες να μη βιάζομαι.
Οι άνθρωποι δεν είναι υπό εξαφάνιση, οι ελέφαντες είναι.
Δεν ήταν δική σου απόφαση, μαμά.
Η δουλειά σου είναι σημαντική.
Μπέκα, προσπαθούσε να μη σε αναστατώσει.
- Ήθελε να τελειώσεις τη δουλειά σου. - Το ήξερες.
Τι διάολο έχετε πάθει και οι δύο;
Εγώ έχω καρκίνο στο συκώτι και σχεδόν όλα τα άλλα.
Μαμά, όχι. Όχι αστεία.
Μου είπες ψέματα, μαμά.
Μου είπες ψέματα.
Όταν φτάνεις στο σημείο της ιστορίας όπου είμαι εγώ τώρα,
σταματάς να θυμώνεις για το παρελθόν.
Και το μέλλον δεν σε έχει στα σχέδιά του, άρα σου μένει το παρόν.
Μόνο αυτό έχουμε, το τώρα.
- Δεν είναι αρκετό. - Όχι.
Αλλά μόνο αυτό έχουμε.
Απλώς τώρα είναι λίγο περισσότερο.
Σίγουρα δεν είχαμε ποτέ τίποτα άλλο.
Διακοπή μετάδοσης.
Μετατροπή περιεχομένου σε αγγλική σύνταξη.
Δεν υπάρχει μονοπάτι.
- Δεν υπάρχει μονοπάτι. Δεν υπάρχει... - Θεέ μου.
Μικρόφωνο ομιλίας. Μη καταγραφή συνομιλίας.
Με ακούς;
Αυτό που μόλις άκουσες, αγνόησέ το. Αγνόησε το αρσενικό. Με ακούς;
Γαμώτο.
Αν είσαι ακόμα εκεί, σε παρακαλώ...
Υπάρχει λόγος που δεν εμφανίζεται μπροστά σου, υπάρχει λόγος που δεν απαντά.
Δεν υπάρχει.
Δεν υπάρχει αρσενικό.
Η φωνή που άκουγες ήταν από πολύ παλιά και από πολύ μακριά. Ήταν ηχογράφηση.
Εντάξει, γαμώτο.
Γαμώτο. Όχι, δεν ξέρεις τι είναι ηχογράφηση.
Πώς να σ' το εξηγήσω;
Θέλαμε να μάθουμε περισσότερα για σένα,
πώς περνάς τη ζωή σου.
Το θέλαμε για δικούς μας λόγους,
όχι για να ζήσεις εσύ καλύτερα.
Σου λέμε να πας σ' ένα μέρος όπου θα πεθάνεις.
Εμείς το κάνουμε αυτό, όχι εκείνος.
Δεν είναι φάλαινα.
Εκείνη η φάλαινα πέθανε πριν χρόνια.
Δεν είναι εδώ.
Η φωνή δεν είναι αληθινή.
Φύγε.
Πήγαινε να βρεις τροφή.
Σου λέμε ψέματα.
Αυτό κάνει το είδος μας όταν πονάμε.
Λέμε ψέματα.
Δεν είναι εδώ εκείνος;
Όχι.
Έχεις έναν ήχο για κάτι που δεν είναι εδώ;
Όχι αληθινό;
Αυτό λέγεται ψέμα.
Εμείς δεν έχουμε ήχο γι' αυτό.
Γιατί να πεις κάτι που δεν είναι αληθινό;
Μπορεί να είσαι η τελευταία του είδους σου.
Δεν μπορούμε να βρούμε άλλες. Μόνο εσένα.
Τότε, είναι η ώρα μου να πεθάνω.
Είπες πως όταν πεθαίνεις, ξεκινάς από την αρχή.
Γίνεσαι όλα όσα ακολουθούν.
Επιστρέφεις όσα έχεις πάρει.
Ναι.
Είναι πιθανό κάποτε να υπάρξουν κι άλλες του είδους σου.
Πότε;
Θα πάρει καιρό.
Περισσότερο καιρό από όσο έχουμε εσύ κι εγώ.
Αλλά όσα μου έχεις πει, όσα έχουμε πει μεταξύ μας,
θα φτάσουν στους επόμενους.
Και τι διαφορετικό θα έχει η επόμενη φορά;
Μικρόφωνο ομιλίας. Μη καταγραφή συνομιλίας.
Δεν βρήκαμε πρόσθετα στοιχεία στη μη εγκεκριμένη συνομιλία σου.
Δεν μπόρεσα να κάνω επαφή.
Τίποτα;
Έφυγε.
Σου θυμίζω ότι μας ανήκει όλο το υλικό κάθε συζήτησης
μεταξύ υπαλλήλων της Menagerie2100 και των δειγμάτων.
Παραβίασα το πρωτόκολλο.
Χρησιμοποίησα τη φωνή της εκλιπούσας της μητέρας μου. Συγγνώμη.
Δεν θα ξανασυμβεί.
Λέμε αντίο σε τόσο πολλά πράγματα αυτές τις μέρες.
Σε ζώα, ο ένας στον άλλον, σε ολόκληρες πόλεις.
Φυσικά και έχει κόστος.
Πρόσεξα ότι η Alpha άρχισε εξορύξεις στον κόλπο.
Χαίρομαι που πήγαμε εκεί πρώτοι.
Ναι, φαίνεται ότι ήμασταν εμείς, και τώρα αυτοί.
Θα είσαι σε εξωτερικούς χώρους στην Αλάσκα,
πρέπει να πάρεις φορητό εξοπλισμό. Θα συνδέεται με τη βάση δεδομένων.
Ο κρύος καιρός ίσως είναι καλύτερος για τον Έζρα.
Ναι.
Δεν θα ξαναπάω στο σχολείο.
- Επειδή είσαι άρρωστος; - Μετακομίζουμε.
- Πού; - Στην Αλάσκα.
Η μαμά μου θα μιλήσει με τους λύκους.
Θα ξανάρθεις εδώ να μου πεις τι σημαίνει αυτό;
Ναι. Νομίζω ότι ακόμα έχουν χειμώνα στην Αλάσκα.
Ίσως σε επισκεφτώ να φτιάξουμε αληθινό χιονάνθρωπο.
Εμπρός, άνοιξέ το.
Η μεγάπτερη φάλαινα εξαφανίστηκε το 2046.
Υπήρχαν κάποτε πάνω από 125.000 σε όλον τον πλανήτη.
Μετανάστευσαν από τους τόπους τροφής κοντά στους πόλους
σε θερμότερα νερά κοντά στον ισημερινό.
Ήταν φημισμένες για το τραγούδι τους,
πολύπλοκα φωνητικά σχήματα με τα οποία επικοινωνούσαν.
Ο ινδικός γύπας εξαφανίστηκε το 2039.
Αν και υπήρχαν 80 εκατομμύρια...
Ο αφρικανικός ελέφαντας εξαφανίστηκε το 2040.
Προτού εξαφανιστεί, ήταν...
Ο ουρακοτάγκος του Ταπανούλι εξαφανίστηκε το 2045, αφού...
Η πολική αρκούδα εξαφανίστηκε το 2043
λόγω της απώλειας του πάγου που προκάλεσε η κλιματική αλλαγή.
- Έτοιμος; - Έτοιμος.
- Τρεις ώρες; - Ναι.
Και μην το πεις σε κανέναν.
Σε κανέναν. Ποτέ.
Και τι διαφορετικό θα έχει η επόμενη φορά;
Θα αλλάξει μόνο αν αλλάξουμε εμείς.
Αν σταματήσουμε να λέμε ψέματα για τον κόσμο.
Αν δεν περιμένουμε από τους επόμενους να φτιάξουν όσα δεν φτιάξαμε εμείς.
Εδώ είναι καλά.
Δεν υπάρχουν πια ψάρια.
Αν υπήρχαν, θα το ξέραμε.
Δουλεύω για την Alpha τώρα.
Φυσικά.
Πώς ξέρεις ότι είναι ακόμα εδώ;
Δεν το ξέρω.
Έλα.
- Έτοιμος; - Ναι.
- Τρία, δύο, ένα, πάμε. - Τρία, δύο, ένα.
- Πόσο μπορώ να μείνω εδώ; - Όχι πολύ.
Δεν θα μας φάει, έτσι;
Έχεις περισσότερα δόντια από εκείνη, αλλά δεν θα φταίει αν μας φάει.
Δεν ξέρω τι σημαίνει αυτός ο ήχος.
Η μουσική; Σημαίνει κάτι διαφορετικό για τον καθένα.
Αυτόν από εσάς που την έφτιαξε, τον ξέρεις;
Δεν τον έχω συναντήσει, μόνο τη μουσική που έγραψε.
Αλλά μπορείς ακόμα να τον ακούσεις;
Ναι.
Έλα.
Άρα, μπορείς να ξέρεις τον κόσμο του χωρίς να ξέρεις εκείνον;
Ναι.
Και εκείνοι που δεν υπάρχουν ακόμα;
Θα ακούσουν τους ήχους που κάνουμε σήμερα;
Ναι.
Πού είναι;
Μάλλον έφυγε, μαμά.
Να τη.
Θα τους δείξεις τον τρόπο να ζήσουν στον κόσμο.
Προειδοποίησέ τους για μας.
Βλέπεις τι μπορούμε να κάνουμε, τι έχουμε κάνει ήδη.
Πες τους ποιοι είμαστε.
Τους έχω πει ήδη.
Υποτιτλισμός: Κώστας Φαρμάκης